



Anbringelse   
i Jammerbugt Kommune

Til forældremyndighed og socialrådgivere





****

**Hvad skal socialrådgivere i hjemkommune gøre?**

Som socialrådgiver i barnets hjemkommune skal du gøre følgende:

* Indhente samtykkeerklæring hos indehavere af forældremyndighed, der giver Jammerbugt Kommunes PPR adgang til sagsmateriale.
* Fremsende sagsmateriale fra hjemkommune til PPR i Jammerbugt Kommune.
* Indhente samtykke til, at PPR i Jammerbugt Kommune må foretage en PPV for at afklare behov i undervisningen.

**Information til forældre**

Når et barn anbringes i Jammerbugt Kommune skal undervisningstilbud være på plads inden anbringelse. Det betyder, at Jammerbugt Kommunes Pædagogisk Psykologisk Rådgivning (PPR) skal modtage sagsmateriale, så vi kan foretage en pædagogisk psykologisk vurdering (PPV) for at afklare behov i undervisningssituationen.

Som indehavere af forældremyndigheden skal du derfor:

* Udfylde en samtykkeerklæring inden anbringelse.

**Information til anbringelseskommune**

Jammerbugt Kommune kontakter indehavere af forældremyndighed for at indhente deres perspektiv på anbefalingerne og skoleplacering, når PPR i Jammerbugt Kommune har foretaget en PPV.

PPR i Jammerbugt Kommune skal således:

* Fremsende PPV til forældremyndighedsindehaver samt socialrådgiver og PPR i hjemkommune.

**Hvad skal PPR i Jammerbugt Kommune modtage?**

PPR i Jammerbugt Kommune skal modtage følgende:

* Kontaktoplysninger på indehavere af forældremyndighed til brug ved høring om skoleplacering.
* Samtykkeerklæring om adgang til sagsmateriale   
  og samtykke til at foretage en PPV.
* Sagsmateriale.